nang siyay nasa pangalawang taon ay binigyan siya ng mabuting pabuya ni kapitang tiago, sapagkat nanalo ang manok niyang inaalagaan, at ibinili niya agad ng sapatos at sombrerong pieltro. dahil sa kanyang binili at sa mga damit na ibinigay sa kaniya ng kaniyang panginoon, na tinatabas niyang muli at isinusukat sa sariling katawan, ay bumutibuti ang kaniyang ayos, ngunit hanggang doon na lamang naman. sa isang clase na marami ang pumapasok ay lubhang mahirap na mapuna ng guro ang isang bata, at ang nag aaral na sa una pang taon ay hindi napatampok dahil sa katangian kayay hindi kinalugdan ng nagtuturo ay mahirap nang mapuna sa boo niyang pag aaral. gayon man ay nagpatuloy din siya, dahil sa isa na sa kaniyang hilig ang pagkamatiyaga. waring nagbago ng kaunti ang kaniyang kalagayan ng pumasok sa pangatlong taon.